Pavel Boroš

Pavel Boroš (* 26. marec 1900, Vinné† ?, Vihorlat) bol pôvodom roľník, v 30. rokoch sa stal funkcionárom Komunistickej strany Česko-Slovenska na východnom Slovensku.

V roku 1940 po zatknutí P. Tonhausera v januári 1940 bol poverený 1. ilegálnym ústredným výborom KSS vedením prešovskej ilegálnej oblasti. V marci 1940 bol zatknutý a väznený v zaisťovacom tábore v Ilave. Podľa spoluväzňov Boroš už v tábore uvažoval o založení partizánskej skupiny. V júni 1941 pred opätovným zatknutím odišiel do ilegality do Vihorlatu. Tam v roku 1942 založil v zmysle inštrukcií 2. ilegálneho vedenia KSS prvú bojovú jánošíkovská družinu na Slovensku. Skupinu 7. apríla 1942 prepadla na Pirnagovom vrchu žandárska hliadka. Väčšina členov skupiny bola uväznená. Pavlovi Borošovi sa podarilo ujsť, no zahynul za neznámych okolností vo Vihorlate. Bol otcom Jána Boroša, ktorý bol partizánskym veliteľom, komunistickým funkcionárom a politikom.  

 Referencie 

Kategória:Narodenia 26. marca
Kategória:Narodenia v 1900
Kategória:Osobnosti z Vinného
Kategória:Osoby s neistým dátumom úmrtia
Kategória:Partizánski velitelia
Kategória:Slovenskí politici
Kategória:Politici KSČ